b'\n_START_ARTICLE_\nRaugi vasaku k\xc3\xbclje poi\n_START_PARAGRAPH_\nRaugi vasaku k\xc3\xbclje poi (ka Raugi tulepoi) on poi peamise Muhu v\xc3\xa4ina laevatee \xc3\xa4\xc3\xa4res.\n_START_SECTION_\nAsukoht\n_START_PARAGRAPH_\nAsub Raugi \xc3\xbclemise ja alumise ning Kessu \xc3\xbclemise ja alumise tulepaagi sihtide ristumiskohal ning t\xc3\xa4histab laevatee k\xc3\xa4\xc3\xa4nukohta Kumari lee ja Raugi madala vahel._NEWLINE_Poi geograafilised koordinaadid on 58\xc2\xb0\xc2\xa040\xe2\x80\xb2\xc2\xa024\xe2\x80\xb3\xc2\xa0N, 23\xc2\xb0\xc2\xa017\xe2\x80\xb2\xc2\xa051\xe2\x80\xb3\xc2\xa0E._NEWLINE_Poi on n\xc3\xa4htav n\xc3\xa4iteks \xc3\x9c\xc3\xbcgu pangalt._NEWLINE_Talveks v\xc3\xb5etakse poi merest v\xc3\xa4lja.\n_START_SECTION_\nTule omadused\n_START_PARAGRAPH_\nT\xc3\xa4nap\xc3\xa4eval vilgub punane tuli pimedal ajal, iga 2,7 sekundi j\xc3\xa4rel 0,3 sekundiks.\n_START_SECTION_\nAjalugu\n_START_PARAGRAPH_\n1885. aastal paigaldatud Raugi tulepoi oli Venemaa Keisririigi esimene tulepoi. See oli valge-punasetriibuline poi, mille 4 kellukest helisesid lainetuses._NEWLINE_1927. aastal oli poi tuli 4 meetri k\xc3\xb5rgusel. Tuli oli punane nn l\xc3\xbchikeplink, mis paistis 8 meremiili kaugusele. Poi oli valget v\xc3\xa4rvi, k\xc3\xbcljel kiri "E. V. Nr. 78".'